Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám:** 79/ /2024 **Tárgy:** BeszámolóCegléd Város Roma Nemzetiségi

**Előterjesztő**: Dr. Csáky András polgármester Önkormányzat 2024-ben végzett munkájáról

**Szakmai előterjesztő:** dr. Diósgyőri Gitta

címzetes főjegyző **Melléklet:** benyújtott beszámoló

**Ügyintéző:** Sziváki Ibolya jegyzői megbízott

**ELŐTERJESZTÉS**

a Képviselő-testület 2025. február 13-ára tervezett ülésére

**Tisztelt Képviselő-testület!**

Cegléd Város Önkormányzata (továbbiakban: CVÖ) 2014. december 18-án Együttműködési Megállapodást, majd 2020. június 26-án Közigazgatási Szerződést kötött Cegléd Város Roma Nemzetiségi Önkormányzatával (továbbiakban: CRNÖ) a nemzetiségi önkormányzat működésére, személyi és tárgyi feltételeinek biztosítására, továbbá a működéssel kapcsolatos végrehajtási feladatok ellátására.

Cegléd Város Önkormányzata a 2024. évi költségvetéséről szóló 3/2024. (II. 22.) önkormányzati rendeletében 25.000.000 Ft működési célú támogatást hagyott jóvá CRNÖ részére. A 2024. február 23-án kelt Támogatási Szerződésben rögzített feltételeknek megfelelően a CRNÖ 2025. január 30-án megküldte a támogatás felhasználásról elkészített szakmai beszámolóját, melyet jelen előterjesztéshez mellékelünk.

Az előterjesztést a **Humán, a Gazdasági és a Pénzügyi Ellenőrző Bizottság** tárgyalja. A bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a KT. SzMSz 55. § rendelkezéseire – **egyszerű** többségű szavazati arányt igényel.

Cegléd, 2025. január 30.

Dr. Csáky András

polgármester

**Határozati javaslat:**

**Cegléd Város Önkormányzat Képviselő-testülete -**

1.) Elfogadja Cegléd Város Roma Nemzetiségi Önkormányzatának a 2024. évben végzett tevékenységéről szóló beszámolót.

2.) Utasítja a Ceglédi Közös Önkormányzati Hivatalt a szükséges intézkedések megtételére

Határidő: azonnal Felelős: Dr. Csáky András polgármester

Az előterjesztést láttam:

Dr. Diósgyőri Gitta

címzetes főjegyző

# CEGLÉD VÁROS ROMA NEMZETISÉGI ÖNKORMÁNYZATÁNAK

Elnökétől

# 2700 CEGLÉD, Kossuth tér 1.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cegléd Város Önkormányzat**

**Képviselő-testülete részére**

**Cegléd**

Kossuth tér 1.

**Tisztelt Képviselő-testület!**

Cegléd Város Roma Nemzetiségi Önkormányzat (továbbiakban: CRNÖ) gazdálkodásáról, valamint a Cegléd Város Önkormányzat által 2024. évben nyújtott működési támogatás felhasználásáról és a 2024. évben elvégzett tevékenységéről ezúton szeretnénk beszámolni.

Cegléd Város Roma Nemzetiségi Önkormányzatnak továbbra is elsődleges feladata és célja, hogy képviselje a Cegléd város területén élő roma nemzetiségű lakosság érdekeit, biztosítsa jogait, segítse elő az itt élő roma közösség nemzeti identitásának megőrzését, segítse elő a kulturális autonómia megvalósulását a roma közösség körében, közvetítse a többségi társadalomnak a roma kulturális értékeket. De legfontosabb célunk és feladatunk a Cegléden élő cigányság élethelyzetének javítása, valamint az, hogy Cegléden helyre álljon a roma és magyar lakosok között a kapcsolat, békésen tudjanak egymás mellett élni.

Éves tevékenységünket az előbb említett célok megvalósulása érdekében végezzük továbbra is a roma nemzetiség ügye iránt elkötelezett segítőinkkel együtt.

A Cegléd Város Roma Nemzetiségi Önkormányzat 2024. évben összesen **25.000.000 Ft** működési támogatást kapott Cegléd Város Önkormányzatától, melyet ezúton is szeretnénk megköszönni.

2024. évre a központi költségvetésből **1.649.216 Ft** működési, valamint **650.000 Ft** felhalmozási támogatást kapott az önkormányzat, a 2023. évi maradvány összege **1.786.865** Ft, egyéb működési bevétel **49 Ft** volt.

2024. évben tehát összesen **29.086.130 Ft-ból** gazdálkodhatott az önkormányzat, mely összegből az alábbi kifizetések teljesültek:

**Dologi kiadások 25.479.007 Ft**

* Üzemeltetési anyagok beszerzésre (üzemanyag vásárlás, koszorú, főzőverseny alapanyagok

mikuláscsomag, karácsonyi utalvány):                                                              8.651.766 Ft

* Mobiltelefon előfizetés:                                                                                   106.088 Ft
* Bérleti és lízing díjak (autó bérlés):                                                                   3.437.001 Ft
* Egyéb szolgáltatások (kulturális rendezvények, táncház, konténer szállítás, jegyzőkönyv kötés postaköltség, bankköltség)                                                                                                           11.249.739 Ft
* Működési célú előzetesen felszámított általános forgalmi adó:                           2.016.713 Ft
* Egyéb dologi kiadások (aláírási címpéldány, pályázati regisztrációs díj) 17.700 Ft

**A nemzetiségek jogairól szóló 2011. évi CLXXIX. törvény által megállapítható tiszteletdíjainkról és a természetbeni juttatásainkról 2016. február 1-jétől lemondtunk, azért, hogy az önkormányzat által végzett munka hatékony folytatásához tudjunk gépjárművet bérelni annak érdekében, hogy a roma lakossággal a szoros napi kapcsolatot tudjuk tartani.**

**A CRNÖ záró pénzkészlete 2024. december 31-én                                                    3.607.123 Ft**

**2024 évi Roma Nemzetiségi Önkormányzat munkájáról való beszámoló.**

**2024.01.05**- én a Puttony és a Folyó utcába selejt nyílászárókat vittünk családok részére, akiknek nem volt tűzifájuk.

**2024.01.12** a Puttony és a Köztes utcába selejt nyílászárókat vittünk családok részére, akiknek nem volt tűzifájuk.

**2024.01.22** Puttony és a Kékkő utcába selejt nyílászárókat vittünk családok részére akiknek nem volt tűzifájuk.

**2024.02.04.** Gyálról költözött egy család Ceglédre és a szomszéddal a kutya miatt komoly problémák voltak. Nem engedte be a kutya a saját tulajdonukba a lakosokat és a gyerekek iskola után kint álltak késő délutánig, ameddig a szülők haza nem értek. Kimentünk több alkalommal a szomszéddal tárgyalni, de nem voltak hajlandóak a megegyezésre és rendőrséget kellett hívni több alkalommal. Nekünk is abban az időszakban hetente több alkalommal kellett ki menünk. Komoly problémák lettek volna, mert a rokonok jöttek le Gyálról és a szomszédot akarták számonkérni. A végén több hónap után a kutya el lett kerítve. Megoldódott a probléma.

**2024.02.14**. Fa adományt vittünk ismét a Patak utcába és az Aszaló utcába.

**2024.03.08**-tól nagyon sok alkalommal kellett mennünk Jászkarajenőre, mert történt ott egy olyan erőszakos bűncselekmény, ami miatt az egész ország felháborodott és minden média leadta a bűncselekményt. Egy jászkarajenői roma ember folyamatosan lopott és tetten érték. Brutálisan elverték és jogvédők a rendőrséget okolták a nem megfelelő eljárásért. Azonnali megtorlást akartak a romák az érintett család ellen. Mivel a Ceglédi Rendőrkapitányságot okolták Cegléden akartak gyülekezni, lázadozni, felvonulni. Nekünk ezekkel a szervezetekkel, lázadozó emberekkel kellett konfrontálódni és mondtuk a Ceglédnek a békés életét nem háboríthatják, boríthatják fel egy jászkarajenői bűncselekmény miatt.

Interneten kértem az országban lévő romákat, hogy a rendőrség becsülettel végzi a dolgát nem kell felvonulnunk senki ellen. Ezt az ország romáinak a nagyon nagy többsége elfogadta és a tüntetés kb. 30 főből állt csak.

**2024.03.16.** Egy család kereset meg minket, hogy kamerás felvétele van arról, hogy egy roma származású ember a házuk előtt eltulajdonított egy kukát. Mi felismertük az elkövetőt és megkerestük. A kukát már eladta. Elmentünk és visszahoztuk a kukát és visszakapta a tulajdonos.

**2024.03.23**. Tűzifát vittünk ki a Puttony utcába egy családnak, akik nem tudtak kétnapja tüzelni, mert nem volt mivel.

**2024.04.02**. Verekedés történt két roma család között. Az egyik család a roma önkormányzattól kért segítséget. Kimentünk a Puttony utcába, ahol kibékítettük a családokat.

**2024.04.17**. Sztojka Attila jelenlegi államtitkár jött el Ceglédre roma vezetőknek és a lakosságnak a terveiről beszámolni és hogy milyen szinten, területen akarják segíteni a romaságat. Felkészített minket és tájékoztatott a munkánk komolyságáról.

**2024.04.25.** Elloptak egy családtól kerékpárt. Megkértek minket, ha tudunk infrmációt, akkor szóljunk. Hallottuk, hogy egy roma származású ember árul kerékpárt. Kiderült, hogy az volt a lopott jármű. Mi elvettük és visszaadtuk a jogos tulajdonosnak.

**2024.05.10**. Roma családoknak közvetítettünk ki munkákat. Azonnali kezdéssel kapott 6 személy segédmunka állást.

**2024.05.20.** Az Ugyer, 11. dűlőben folyamatosan lopnak szamócát az ültetvényről. Megkerestek minket és kérték a károsultak, hogy menjünk ki a helyszínre. A károsultak a rendőrségen megtették a feljelentést. Nekünk az elkövetők ígéretet tettek arra, hogy többet nem mennek át a szomszédhoz.

A családot folyamatosan figyeltük és tartottuk velük a kapcsolatot.

**2024.05.26.** Cegléden a Rét utcából ellopott egy illető folyamatosandolgokat. Szólt nekünk a károsult és mi kimentünk a helyszínre és megkerestük a tolvajt, aki visszaadott a károsultnak mindent.

**2024.06.05.** A Ceglédi Rendőrkapitányságon feljelentést tettünk a Puttony utcában vélő folyamatos szemétfelhalmozódás ellen.

**2024.06.15.** Az Ugyer, 24. dűlőből beköltöztek roma családok a Szűcstelepre. Sajnos nem tudtak beilleszkedni és számtalan probléma, nézeteltérés, megfélemlítések, bűncselekmények miatt rendszeresen akár napi három alkalommal is ki kellett mennünk a Szűcstelepre. Komoly energiát, időt vett el tőlünk ez a probléma, mert volt olyan hét, hogy 10 alkalommal kellett kimennünk. Nézeteltérésük volt roma és nem roma családokkal, amit kisebb, nagyobb sikerekkel orvosoltunk és sikernek éltük meg azt, hogy a rendszeres kapcsolattartásunknak, kontrollunknak köszönhetően majdnem teljesen megoldódott a helyzet.

**2024.06.17.** Cegléden a Szép utcában kamerát loptak le a falról. Az utolsó kamera felvételen lehetett azonosítani az elkövetőt és így meg lett a tolvaj.

**2024.06.19.** Bejelentést kaptunk, hogy egy 12 éves kislány pénzért árulja magát a vasútállomáson. Az ügyben eljártunk és a rendőrséggel egyeztetve eljártak ez ügyben.

**2024.06.22.** A ceglédi Tescoban folyamatosan roma származású emberek (akik beköltöztek az Ugyer 24 dűlőből a Szűcstelepre) loptak. Segítségünket kérték a Tesco biztonsági őrei, mert ha le buktak még ők fenyegetőztek. Mi ki mentünk az érintett családokhoz és kihangosítón felhívtuk a biztonsági őröket és bocsánatot kértek és megígértek, hogy nem fognak bejárni a Tescoba vásárolni sem.

**2024.06.28.** Verekedés történt az Ugyerban két család között és nekünk szóltak, hogy menjünk ki. Az érintett családokkal beszéltünk és bocsánatot kértek egymástól.

**2024.07.03.** Munkaerő közvetítő által ki közvetítettünk több családokat dolgozni takarítani és építő ipari munkában.

**2024.07.11.** Egy család kért meg, hogy felhalmozódott a szemét az udvarán, de nem szeretné ki tenni az utcába, hanem segítséget kért tőlünk és mi utánfutóval vittük ki neki a szeméttelepre.

**2024.07.20.** Egy roma ember felakasztotta magát, mert elhagyta a felesége és ebből nagyon komoly családi problémák lettek. Mentőhelikopter jött érte, rendőrök voltak kint a helyszínen és nekünk kellett a családokat nyugtatni, hogy ne legyen erőszak.

**2024.08.03.** Roma családnak intéztünk vállalkozáshoz való elhelyezkedést, ami által rendszeres bevételre tudtak szert tenni és megmenekültek egy olyan problémától, hogy ki akarták kapcsolni a vizet, villanyt.

**2024.08.16**. Több család keresett meg minket az ügyben, hogy roma családok az Ugyerban lopkodják őket folyamatosan és a gyerekeket küldik a bűncselekmények elkövetésére. Nekünk ki kellett mennünk a károsultakhoz, hogy megbeszéljük, hogy kik a feltételezett elkövetők. Nyomozásunk által kiderítettük kik követték el a folyamatos lopásokat és egyeztettünk a családokkal és értesítettük az illetékes hatóságokat.

**2024.09.11.** Cegléden a Búvár utcában beköltözött roma családok nagyon sok problémát generáltak a környezetükben. Több érintett szomszéd is megkeresett minket. Meg kellett keresnünk a családot és kellett velük beszélnünk, de sajnos csak a folyamatos megjelenésünk által lehet nagyjából kordában tartani az ügyet, mert kábítószer fogyasztók a nagyrésze és tiszta állapotban lehet velük normálisan beszélni, de ha be vannak drogozva sajnos nem tartják a megbeszélteket.

**2024.09.15.** Cegléd és Tápiószőlős között nagyon komoly baleset történt. Egy roma család belerohant egy kivilágítatlanul az út szélén álló buszba, ami miatt haláleset is történt és nagyon komoly sérüléseket szenvedtek az érintettek. Ebből kifolyólag több család összeveszett, hogy egymás gyermekeit vádolták a haláleset és a sérülések miatt. Nekünk kellett megkeresnünk az érintett családokat és a fenyegetőzést leállítani.

**2024.09.20**. Önkormányzatunk a hivatalban közbiztonsági fórumot tartott, mert annyi probléma csapódott le hozzánk, hogy az illetékes hatóságok, sértetteket egybe szerettük volna hozni, hogy az illetékes hatóságok közvetlen hallják a sértetteket, akiket mi naponta hallgatunk. Azt akartuk, hogy közösen összefogva tudjunk együtt tenni a lopások, erőszakok, drog fogyasztások ellen.

Azt kértük a megjelentektől, hogy havonta, kéthavonta ismételjük meg a fórumot. Részt vettek a Ceglédi Rendőrség képviseletében, helyi polgárőrség képviseletében, Gyermekjóléti szolgálat, Gyámügy képviseletében, helyi képviselők az érintett körzetekből, érintett körzetben lévő iskolaigazgató és helyettese, sértettek, károsultak.

A fórum után a sértettekkel ki mentünk az általuk megnevezett elkövetőkhöz. Több malacot loptak el tőle. A malacok meglettek és a rendőrségi intézkedés után visszakapta a tulajdonos.

Felkértünk egy olyan szakembert, aki ezeknek a területeknek a specialistája, hogy kommunikációs tréninget tartson a helyi Ugyeri lakosoknak, de nem csak Ugyeri lakosok vehettek részt. Fontos a romáinkat meg tanítani emberekkel való kommunikálásban. Fontos, ha elmennek egy munkahelyre tudjanak megfelelően beszélni, társalogni. Ez a tanfolyam 2025. évben is fog folytatódni.

**2024.09.22**. Egy internetes fórumon megjelent, hogy egy roma ember egy kerékpárt tulajdonított el. Megkerestek minket, hogy segítsünk. Mi felismertük az elkövetőt és elmentünk a házához. A kerékpár már el lett adva. Adtunk pénzt, hogy vegye vissza a kerékpárt és visszaadtuk a tulajdonosnak a kerékpárt. A helyi médiában köszönte meg a segítségünket.

**2024.10.02.** A felhalmozódó szemét ügyekben jártunk el, próbáltunk nyomozni kik az elkövetők. A helyi lakosságokat kerestük meg.

**2024.10.10.** A Patak utcában lévő családnak segítettünk problémás esetek megoldását a szomszédokkal szemben. A probléma megoldódott.

**2024.10.14.** A Puttony utca környéki lakossággal egyeztettünk. Konténereket hozattunk Klément György képviselő úrral közösen. A szemét fel lett szedve a megbeszélt időpontban.

**2024.10.18**. A Puttony utcai lakosokkal utcai fórumot tartottunk a szemét, drogfogyasztás, lopások elterjedése miatt.

**2024.10.27.** Szemétszedés konténerekben a Puttony utcában a helyi lakosság segítségével. A környéken is felszedtük a szemetet és annak a környéknek az év közbeni teszed akció folytatása volt.

**2024.11.01**. Ceglédi romák egy idős bácsit környékeztek meg, akihez el kezdtek járni. A házat akarták átíratni és a családnak tudomása lett róla. Megkerestek minket és szóltak. Adtak egy rendszámot és a mi feladatunk volt kideríteni kik azok. Nyomozásunk sikerrel járt és meg tudtuk mely családról van szó. Elmondtuk a helyi roma családnak, hogy ha nem akarnak rendőrségi ügyet akkor a ház közelébe sem mehetnek. Azóta nem zaklatják az öregembert és a családja hálás volt nekünk a munkánkért.

**2024.11.10**. Megalakult Cegléden az Öregszőlőben egy egyesület a bűncselekményeket elkövető személyek felkutatására, akik garázdálkodnak abban a térségben. Felkértek minket is ehhez a kezdeményezéshez, aminek szívesen lettünk a tagjai. Együtt megmutattuk magunkat a helyi médiában és jó együttműködésnek nézünk elé.

**2024.11.10.** Ugyerban betörés történt egy családnál. Szlovák Mátyás önkormányzati képviselővel közösen önkormányzatunk részt vett a nyomozásban, amit mi indítottunk el. Kértük a szomszédokat, hogy jobban figyeljenek egymás értékeire.

**2024.11.18.** Munkaerő közvetítőnek közvetítettünk ki 6 főt, akik kaptak ismét munkát.

**2024.11.20.** A lakosságot tájékoztattuk a drog elleni küzdelmeinkről. Akikről tudtunk, hogy mely családok érintettek vagy azoknak a rokonai, ismerősei tájékoztattuk őket, hogy roma családokban mennyi haláleset, maradandó testi károsodásuk lett embereknek a drogtól.

**2024.12.06**. Cegléden a Művelődési házban 350 gyermek részére adtunk Mikulás csomagot fellépésekkel, tánccal színesítve.

**2024.12.07.** Leégett Cegléden a Folyó utcában egy ház, akikhez kimentünk és biztosítottuk őket a segítségnyújtásunkról. A két háznak a födém részét mi adtuk a leégett házba, a szemét elhordását mi fizettük, cserép adományt mi intéztük, és a mi felkérésünkre jelentkezett egy ács aki jelenleg is csinálja a tetőt.

**2024.12.20-24-ig** 500 darab 10.000.-Ft értékű Penny kártyákat osztottunk a helyi családoknak. E segítség nyújtásában segédkezett nekünk több helyi képviselő is mert olyan családokhoz is elvittek minket, akik rászorulók voltak és nekünk nem volt tudomásunk róluk.

A munkánknak része, hogy az egész éves munkánk alatt folyamatosan, naponta járjuk a lakosságot.

Bűncselekményeket derítünk fel és azokat azonnal az illetékes hatóságoknak jelentjük. Számtalan esetben az érintett felet mi küldjük be a hatósághoz és mivel mi biztosítunk részükre és családjuk részére védelmet, ezért merik megtenni a feljelentéseket.

A folyamatos járőrözésünk által felügyeljük a tömeges bevándorlást Ceglédre. A folyamatos ellenőrzés, kontroll által tudjuk ezt biztosítani. Akik nem működnek velünk együtt azok nem kapnak támogatást, segítséget tőlünk.

Évek óta heti rendszerességgel működik a Ceglédi Roma Táncház ami országosan minta munkának számít.

Folyamatos kapcsolatunk van több munkaerő közvetítő céggel. Ha munkalehetőséget hallunk azonnal ki közvetítjük a munkát keresőket és figyeljük, felügyeljük, hogy járjanak folyamatosan dolgozni.

Tudjuk, hogy sok embert erre az életvitelre rávezetni nem egyszerű, de a segítségünkkel toljuk jó értelemben az embereket a munka világa felé.

Folyamatban vannak a tárgyalások és az együttműködési szerződés is tárgyalás alatt van, hogy a lakosságot tájékoztassuk napra készen a különböző szakképzésekről és ezeket minél többen tudják igénybe venni és felügyeljük a lemorzsolódást. Ezek által többen jobb feltételekkel tudnak elhelyezkedni és fel tudtak zárkózni a romáink és visszább szorul a bűnözés. Ez a jövő!!!!!!!!

Igy tudunk csak kitörni a mélyszegénységből és tudunk hasznos tagjai lenni e társadalomnak.

Több mint 10 éve ingyen végezzük ezeket a munkákat.

Működésünk alatt még ennyi adományt nem adtunk, mint a 2024 évben. Minden héten szinte és számtalanszor hetente több alkalommal adtunk bútorokat, ruhákat. budapesti adományozókkal vettük fel a kapcsolatot és a hagyatékokat, kiselejtezésre kerülő bútorok, ruhákat kapjuk meg és segítünk célzottan a családoknak akiknek helybe szállítjuk ki a adományokat.

Köszönjük tisztelettel a testület támogatását, mert ezeket a munkákat, eredményeket nem tudtuk volna elérni, ha nincs meg a támogatásuk Önöktől. Ilyen aktívak anyagi támogatás nélkül nem lehettünk volna.

Sok alkalommal kerestek minket az iskolákból a pedagógusok gyerekek, vagy esetleg szülőkkel kapcsolatban. Mi minden alkalommal azonnal álltunk a rendelkezésükre és a problémák nagy részét azonnal kezeltük.

Ezek az elért eredmények nagyrészben az Önök érdeme. Köszönjük az eddigi bizalmat.

A jövő évben már szeretnénk még több munkalehetőséghez juttatni a helyi romákat a NE HALAT, HANEM HÁLÓT ADJ projekt keretében.

Köszönjük!

Cegléd, 2025. január 31.

Tisztelettel:

Jakab István s. k.

elnök