|  |  |
| --- | --- |
| Ügyiratszám: C/1147- 3/2025.  Előterjesztő: Takátsné Györe Anett elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** Beszámoló a 2024. évi Városvédelmi és Idegenforgalmi Pályázati Keret felhasználásáról  **Melléklet**: 2024. évi Városvédelmi és Idegenforgalmi Pályázati Keret elszámolása |
|  |

**ELŐTERJESZTÉS**

Cegléd Város Önkormányzata Képviselő-testületének

2025. február 13-i ülésére

**Tisztelt Képviselő-testület!**

Cegléd Város Önkormányzatának **2024. évi** költségvetéséről szóló 3/2024. (II.22.) önkormányzati rendeletben a Gazdasági Bizottság (a továbbiakban: Bizottság) által kezelt **Városvédelmi és Idegenforgalmi pályázati keretre 8.500.000 Ft összeg került meghatározásra.** Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023.(I.31.) önkormányzati rendelet (a továbbiakban: rendelet) alapján a Bizottság a pályázati támogatás elnyerésére két fordulós pályázatot ír ki a támogatási keret 50 – 50 %-ának felhasználására.

A **2024. I. fordulós Városvédelmi és Idegenforgalmi Pályázati Keretből** elnyerhető támogatásra a pályázati kiírást követően határidőben 11 darab érvényes pályázat érkezett. A pályázatokban szereplő támogatási igény 3.808.200 Ft volt.

A Bizottság a **124/2024. (V.14.) GB határozattal** bírálta el a pályázatokat. A határozat alapján a Városvédelmi és Idegenforgalmi Pályázati Keret 2024. I. fordulós keretében rendelkezésre álló 4.250.000 Ft-ból **9 darab pályázatot támogatott összesen** **2.150.000 Ft**-al, 2 darab pályázat a 123/2024. (V.14.) GB határozat alapján nem került támogatásra.

A Bizottság a **122/2024. (V.14.) GB határozattal** döntött arról, hogy a Humán Bizottsághoz benyújtott **7 darab pályázatot** 3.090.000 Ft-os támogatási igénnyel befogadja, valamint azokat **2.100.000 Ft**-al támogatja.

A pályázatok elbírálása után **az I. fordulóban rendelkezésre álló 4.250.000 Ft keretösszeg felhasználásra került.**

A 175/2024. (VI.18.) GB határozattal került meghirdetésre a **2024. II. fordulós Városvédelmi és Idegenforgalmi Pályázati Keretből** elnyerhető támogatások pályázati felhívása. A keretösszeg 4.250.000 Ft volt.

A pályázati felhívásra a pályázati határidőn belül 9 darab érvényes pályázat érkezett, a pályázatokban szereplő támogatási igény összesen 3.821.500 Ft volt.

A **199/2024. (VIII.15.) GB határozattal** kerültek elbírálásra a Bizottságoz érkezett pályázatok. A Bizottság a Városvédelmi és Idegenforgalmi Keret II. fordulójában 8 darab pályázatot **2.442.000** Ft-al támogatott.

Egy pályázat a **198/2024. (VIII.15.) GB határozat** alapján nem került támogatásra.

A **197/2024. (VIII.15.) GB határozattal** a Bizottság a Humán Bizottsághoz érkezett, de a Városvédelmi és Idegenforgalmi Keretbe átsorolt 1 db pályázatot érdemi elbírálásra befogadta, valamint azt **400.000** Ft-al támogatta.

**A II. fordulós pályázati anyagok elbírálása után** a Városvédelmi és Idegenforgalmi Keretben 1.408.000 Ft támogatási keretösszeg maradt.

A 2024. évi Városvédelmi és Idegenforgalmi Pályázati Keretből támogatottak közül az alábbi pályázó rajta kívül álló ok miatt a pályázati célt nem tudta megvalósítani a támogatási időszak végéig, ezért a rendelet 17. § alapján az megvalósítási határidő meghosszabbítását kérte a Bizottságtól.

|  |  |  |  |  |
| --- | --- | --- | --- | --- |
| **Támogatott** | **Támogatási összeg** | **Engedélyező határozat száma** | **Módosított elszámolási határidő** | **Megjegyzés** |
| Szilády László | 50.000 Ft | 224/2024. (IX.17.) GB határozat | 2024. november 30. | Elszámolt. |

A Városvédelmi és Idegenforgalmi Pályázati Keret 2024. évi maradványai:

* Dávidné Kónya Marianna 2700 Cegléd, Csengeri u. 12. sz. alatti lakos a 150.000 Ft-os támogatási összegből 149.950 Ft-ot használt fel. Az **50 Ft fel nem használt támogatás**i összeget az önkormányzat főszámlájára 2024. június 28-án visszautalta. (I. forduló)
* Győri Martin 2700 Cegléd, Sugár u. 73. sz. alatti lakos a 300.000 Ft összegű támogatásból **15.605 Ft-ot nem használt fel**, ezt az összeget az önkormányzat főszámlájára 2024.augusztus 12-én visszautalta.(I. forduló**)**
* Kovács Tünde 2700 Cegléd, Etelka u. 21. sz. alatti lakos 252.000 Ft összegű támogatást kapott. A támogatási összegből **2.025 Ft-ot nem használt fel**, a fel nem használt támogatási összeget 2024. november 21-én az önkormányzat főszámlájára visszautalta. (II. forduló)
* A II. fordulós pályázati anyagok elbírálása után **a keretben maradt összeg:** **1.408.000 Ft**.

A Városvédelmi és Idegenforgalmi Pályázati Keret 2024. évi maradványa így összesen **1.425.680** Ft.

**A maradvány összegből** Cegléd Város Önkormányzata Képviselő-testülete a **233/2024.(IX.19.) Ök. határozat alapján 1.408.000 Ft-al támogatta** a Cegléd-Bede Polgárőr Egyesület (székhelye: 2700 Cegléd, Gyopár u. 9.) gépjármű javítását.

A fentiekben leírtak alapján a **Városvédelmi és Idegenforgalmi Pályázati Keret 2024. évi** tényleges **maradványa 17.680** **Ft,** amely összeg az önkormányzat zárszámadásában maradványként fog megjelenni.

**A 2024. évi Városvédelmi és Idegenforgalmi Pályázati Keretből kapott támogatással valamennyi nyertes pályázó elszámolt.**

A rendelet 19. § értelmében a Bizottság köteles beszámolni az előző évi pályázati elszámolások elfogadásáról, és támogatási keret felhasználásáról, amelyet jelen előterjesztés 1. sz. melléklete tartalmaz.

Az előterjesztést a **Gazdasági Bizottság és a Pénzügyi Ellenőrző Bizottság tárgyalja**, és a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet 50/B. § (1) és (2) bekezdésében, valamint a 411/2024.(XII. 11.) Ök. határozatban foglaltakra tekintettel **Dr. Ferenczi Norbert tanácsnok véleményezheti.**

A Bizottságok véleményét helyben osztott anyag formájában terjesztjük a Képviselő-testület elé.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** **keretében**, az 50. § rendelkezései alapján – figyelemmel a KT. SzMSz 59. § rendelkezéseire – **egyszerű többségű** szavazati arányt igényel.

Cegléd, 2025. január 31.

Takátsné Györe Anett sk.

elnök

**Határozati javaslat**

**Cegléd Város Önkormányzata Képviselő-testülete**

1. Elfogadja a Gazdasági Bizottságnak a jelen határozat elválaszthatatlan mellékletét képező beszámolóját a 2024. évi Városvédelmi és Idegenforgalmi Pályázati Keret felhasználásáról.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző
2. Irattár

Az előterjesztést láttam: Dr. Diósgyőri Gitta

címzetes főjegyző

| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| --- | --- | --- | --- | --- | --- |
| 1. | Dávidné Kónya Marianna | 150.000 Ft | A Cegléd, Csengeri u. 12. sz. előtti közterület fásítása 5 db csepleszmeggyfa ültetésével. | Elszámolt | **Fel nem használt támogatás 50 Ft**, az önkormányzat főszámlájára 2024.06.28-án visszautalva. |
| 2. | "Állatmenhely nyílt" Alapítvány | 400. 000 Ft | Oltatlan kutyák által terjesztett betegségek megelőzése (állatorvosi költségekhez való hozzájárulás) | Elszámolt | - |
| 3. | Szilády László | 50. 000 Ft | Helyi nemesítésű gyümölcsfák telepítése a Cegléd, Árvácska u. 4. sz. alatti ingatlanba. | Elszámolt | - |
| 4. | Ceglédi Evangélikus Egyházközség | 300.000 Ft | 10 éves a ceglédi Bach-orgona-jubileumi koncert Szent-Iván éjszakáján az Evangélikus templomban, valamint 2 000 db kiadvány megjelentetése a templomról és a Bach-orgonáról. | Elszámolt | - |
| 5. | Ceglédi Zsibongó Alapítvány | 400.000 Ft | A Nefelejcs Utcai Tagbölcsődében vegyes kert kialakítása (virágok, fűszernövények, zöldségek), valamint fák, cserjék, lágyszárú évelők ültetése a gyerekek környezettudatos gondolkodása, a környezet védelme iránti igény készséggé, szokássá válásához. | Elszámolt | - |
| 6. | Pászti Zsoltné | 150.000 Ft | 4 db gömbjuhar, 4 db gömbakác ültetése a Cegléd, Ölyv u. 7. és Cegléd, Ölyv u. 9. sz. alatti közterületre. | Elszámolt | **-** |
| 7. | Ujházi György Attila | 200.000 Ft | Ceglédi Vadászok bora választás. Kulturális, gasztronómiai rendezvény 2024. 04.17-én a Református gyülekezeti házban. A rendezvényen közreműködnek a Unghváry László Vendéglátóipari Technikum és Szakképző Iskola szakács és felszolgáló tanulói. | Elszámolt | **-** |
| 8. | László Emese | 0 Ft | Cegléd és Vidéke Unghváry László Borrend részvétele és ceglédi borbemutató, valamint ceglédi képzőművészek bemutatkozása a Pityókafesztiválon 2024.08.03-án Csíkszeredán.. | - | **-** |
| 9. | Huszár Zoltán | 200.000 Ft | Az idén 50. fennállását ünneplő ceglédi Dózsa György Kollégium ballagó diákjainak jubileumi pulóver vagy póló emlékbe adása, Cegléd város hírneve öregbítése céljából. | Elszámolt | **-** |
| 10. | BEM Alapítvány | 0 Ft | Hangosítási eszközök beszerzése az iskolai programok hangosításához, az iskolai rádió magasabb színvonalra emeléséhez. Évente több nagyobb szabású rendezvényhez (sportnap, egészségnap, Építő-EXPO, megemlékezések stb.) a jelenlegi eszközök kevesek, elavultak. Az alapítvány az iskola tanulóin keresztül fontos feladatának tartja a városi rendezvényeken való aktív feladatvállalást (legutóbb a Holokauszt áldozatairól szóló megemlékezés), a város hírnevének öregbítését. | - | **-** |
| 11. | Panoráma Média Kft. | 300.000 Ft | "Ceglédi Nyár" kiadvány megjelentetése a Ceglédi Panorámában és online, a www.cegledipanorama.hu oldalon. A kiadvány bemutatja a környék kihagyhatatlan látnivalóit, nyári szüneti szabadidős-turisztikai programjait a turisták, a helyi vendéglátókhoz érkezők számára. | Elszámolt | **-** |
| 12. | Velkey-Guth Ádám Bálint | 500.000 Ft | Szervátültetettek lisszaboni Európa-bajnokságára (2024.07.20-2024.07.30.) való felkészülés, eredményes részvétel, a 100 m-es síkfutás címvédőjeként. | Elszámolt | **-** |
| 13. | Ceglédi Futó Club Egyesület | 350.000 Ft | III. Ceglédfürdő Futófesztivál megrendezése 2024.05.25-én kísérő rendezvényekkel, egészségügyi szűrővizsgálatokkal, véradási lehetőséggel. | Elszámolt | **-** |
| 14. | Győri Martin | 300.000 Ft | A III. amatőr strandröplabda bajnokság megrendezése a Vörösmarty téren, szezon eleji pályakarbantartás és homok kicserélése. | Elszámolt | **Fel nem használt támogatás 15.605 Ft**, az önkormányzat főszámlájára 2024.08.12-én visszautalva. |
| 15. | Cegléd Táncegyüttes Egyesület | 500.000 Ft | Az egyesület évzáró gálájának megvalósítása 2024.06.08-án a Kossuth Művelődési Központban, valamint fél éves működéshez támogatás. | Elszámolt | - |
| 16. | Szellő Imre | 100.000 Ft | Egészségfejlesztés a gyermek-, és ifjúsági korosztály számára, az ehhez szükséges sporteszközök (zsákkesztyű, elektromos ügyességi fejlesztő) beszerzése, amely eszközök lehetővé tennék a még változatosabb és biztonságosabb edzések megszervezését, valamint a megfelelő körülményeket a tanításhoz. | Elszámolt | - |
| 17. | Fiatal Alkotók Műhelye | 200.000 Ft | A tanév során, táborokban, alumni programon használt eszközök és alapanyagok beszerzése. Ezek az eszközök nemcsak az alapvető művészeti készségek kialakításában segítenek, hanem lehetőséget adnak az alkotónak a tehetségéből fakadó késztetés kibontakoztatására is. | Elszámolt | - |
| 18. | dr. Majorosi-Lázár Anita Eszter | 150.000 Ft | Crossgirevik csapatverseny rendezése 2024.07.27-2024.07.28-án a Malom tér 1. sz. alatt. A cél egy olyan verseny rendezése, ahol a ceglédi sportklubok is barátságos "összecsapásban" mérettethetnének össze. A verseny a nemzetközi NBK versenyszféra helyszíne, így több külföldi versenyzőre is számítanak. | Elszámolt |  |
|  | **I. fordulós támogatás összesen:** | **4.250.000 Ft** |  | **I. fordulós fel nem használt támogatás:** | **15.655 Ft** |
| 19. | Kovács Tünde | 252.000 Ft | 5 db gömbszivarfa telepítése a Cegléd, Várkonyi I. u. 16. sz. alatti közterületre. | Elszámolt | **Fel nem használt támogatás 2.025 Ft,** az önkormányzat főszámlájára 2024.11.21-én visszautalva. |
| 20. | Jung Gábor | 290.000 Ft | 40 férőhelyes, erős alapokra épített, biztonságos fészkelőhely kialakítása a helyi fecskepopuláció állományának megőrzése céljából a Kalandpark területén. | Elszámolt | - |
| 21. | Lövész Taktikai Akadémia Hagyományőrző Lövész Sportegyesület | 0 Ft | I. és II. világháborús hadtörténet bemutatása. Hagyományőrző programokhoz, íjászathoz, családi és csapatépítő játékok szervezéséhez különféle anyagok (védőszemüvegek, sisakok, lőlapok, elsősegély nyújtó dobozok, CO patronok, fegyverlámpa, akkumulátor) beszerzése. | - | **-** |
| 22. | Szilágyi Sándor | 300.000 Ft | A Cegléd, Szabadság tér 8. sz. alatt lévő hadtörténeti kiállítás bővítéséhez hatástalanított KGKT géppuska és állvány beszerzése. | Elszámolt | - |
| 23. | Cegléd és Vidéke Unghváry László Borrend | 500.000 Ft | A Kossuth toborzó ünnepségre érkező borrendek részére gyülekező és öltözőhely bérlése, szállítása a ceglédi borászatokhoz, vendégül látásuk, szakmai előadás. | Elszámolt | **-** |
| 24. | Erdődi Péter | 100.000 Ft | Szárazkolbász verseny és kóstoló 2024.03.14-én a ceglédi Református Gyülekezeti házban közel 100 fő részvételével. | Elszámolt | - |
| 25. | Kucsera Béla | 300.000 Ft | A Kossuth toborzó ünnepség keretein belül, a Huszár konyha főzőversenyhez csatlakozva, 300 adag Csángó gulyás ingyenes szétosztása a kilátogatóknak. | Elszámolt | - |
| 26. | Ceglédi Római Katolikus Plébánia | 500.000 Ft | Szent Erzsébet napi tartós élelmiszercsomag osztás a rászoruló családoknak. | Elszámolt | **-** |
| 27. | BEM Alapítvány | 200.000 Ft | Városismereti verseny szervezése 2024.09.26-án a "BEM 140" egész hetes rendezvény keretén belül. A tanulóknak a kapott információk alapján kell megtalálniuk a különböző helyi nevezetességeket, ipari emlékeket. | Elszámolt | - |
| 28. | KÖZ-TÉT Egyesület | 400.000 Ft | Az Ordass közi Piactér és a Zöld Cegléd, mint közösségi tér eseményeihez szükséges eszközök (mobil pohármosó, környezetvédelmi matrica, roll up, kulcs) beszerzése, előadások (Hulladék nélküli mindennapok, Fenntartható divat, Talpalatnyi történetek) rendezése | Elszámolt | - |
|  | **II. fordulós támogatás összesen:** | **2.842.000 Ft** |  | **II. fordulós fel nem használt támogatás:** | **2.025 Ft** |
|  | **I. és II. fordulóból megmaradt támogatás összesen:** | **1.408.000 Ft** |  | **I. és II. fordulós fel nem használt támogatás összesen:** | **17.680 Ft** |
|  |  |  |  | **2024. évi maradvány:** | **1.425.680 Ft** |
|  |  |  |  | **233/2024.(IX.19.) Ök. hat. alapján nyújtott támogatás:** | **-1.408.000 Ft** |
|  |  |  |  | **2024. évi zárszámadásban megjelenő maradvány összesen:** | **17.680 Ft** |