Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám: C/2469/2025.  Előterjesztő: dr. Csáky András polgármester  Szakmai előterjesztő: Sipos Nikoletta pénzügyi irodavezető  Ügyintéző: Ujszászi Gabriella pénzügyi ügyintéző | Tárgy: Beszámoló Cegléd Város Önkormányzatának 2024. IV. negyedévi pénzügyi helyzetéről |

**ELŐTERJESZTÉS**

Cegléd Város Önkormányzata Képviselő-testületének 2025. február 13-i ülésére

**Tisztelt Képviselő-testület!**

Cegléd Város Önkormányzata 2024. IV. negyedévi pénzügyi helyzetéről az alábbi tájékoztatást adom:

Az önkormányzat IV. negyedévi gazdálkodásáról és pénzügyi helyzetéről készített beszámolót a 2024.12.31-ig jóváírt bevételek és elszámolt kiadások már rendelkezésre álló adatai alapján, illetve a főkönyvi könyvelés adott időszakra rögzített adatai alapján készítettük el.

2024. december 31-én fennálló követelések, és nyilvántartott szállítói tartozások:

Vevőállomány:

|  |  |
| --- | --- |
| Napok | Összeg |
| 0-30 nap között lejárt | 1.856.528 Ft |
| 31-60 nap között lejárt | 1.560.452 Ft |
| 61-90 nap között lejárt | 498.642 Ft |
| 90 napon túl lejárt | 10.704.844 Ft |
| **Összesen:** | **14.620.466 Ft** |

|  |  |
| --- | --- |
|  |  |

Szállítói állomány:

|  |  |
| --- | --- |
| Napok | Összeg |
| 0-30 nap között lejárt | 169.535.768 Ft |
| 31-60 nap között lejárt | 71.049.901 Ft |
| 61-90 nap között lejárt | 23.647.624 Ft |
| 90 napon túl lejárt | 11.273.904 Ft |
| **Összesen:** | **275.507.197 Ft** |

Az önkormányzat nyilvántartott vevőállománya 14.620.466 Ft.

Tartalma: továbbszámlázott közüzemi díjak és telefonszámlák, kiszámlázott bérleti díjak, gyermekétkeztetési díjak.

Szállítói tartozás: 275.507.197 Ft, ami többek között kertészeti munkák, Ceglédi Hírmondó díja, postaüzemeltetési feladatok, Judo központ létesítményhasználati díja, hirdetési díjat, telekalakítás összegét, közvilágítás bővítését, kutyafuttató területén napelemes lámpa kihelyezését, köztisztasági feladatok, út-és árok karbantartás, közlekedési táblák, útjel festések, csapadékvíz elvezető árok karbantartását, gyepmesteri feladatok ellátásának díját, közterület fenntartást, vásárolt élelmezés díja, parkgondozást, trafibox telepítését, Múzeum épületében vizesblokk felújítását, járdafelújítások összegét, továbbá kisebb összegű szállítói számlákat tartalmaz.

**I. Bevételek**

1. **Az önkormányzat állami támogatásból származó bevételei**:
2. Állami támogatás: 611.646.071 Ft

**Összesen: 611.646.071 Ft**

Az állami bevételeket az önkormányzat a feladat-finanszírozás elve szerint nettó finanszírozás keretében megkapta.

1. **Helyi adóbevételek:**

A helyi adó 2024. IV. negyedéves teljesítése összesen 508.189.347 Ft. Az iparűzési adó IV. negyedévi bevétele 467.649.948 Ft-ban teljesült, ami az előző év ugyanezen időszakához képest 142.644.948 Ft-tal több. Az építményadóból befolyt összeg 21.202.197 Ft, ami 2023. azonos időszakához hasonlítva 1.977.398 Ft-tal csökkent. A magánszemélyek kommunális adó bevétele 7.494.805 Ft, ami 2.494.805 Ft-tal meghaladja az előző év IV. negyedévének bevételét. Az idegenforgalmi adó bevétele 5.287.951 Ft. Pótlék, bírság bevétel 5.663.373 Ft.

|  |  |  |  |
| --- | --- | --- | --- |
| **Megnevezés** | **2023.IV. negyedév bevétele (Ft)** | **2024. évi előirányzat (Ft)** | **2024. IV. negyedév bevétele (Ft)** |
| **Helyi iparűzési adó** | 325.005.000 | 3.742.350.000 | 467.649.948 |
| **Építményadó** | 23.179.595 | 280.000.000 | 21.202.197 |
| **Kommunális adó** | 5.000.000 | 87.000.000 | 7.494.805 |
| **Idegenforgalmi adó** | 4.013.300 | 13.000.000 | 5.287.951 |
| **Pótlék, bírság** | 21.605.000 | 13.000.000 | 5.663.373 |
| **Talajterhelési díj** | 0 | **---** | 891.073 |
| **Összesen** | **378.802.895** | **4.135.350.000** | **508.189.347** |

1. **Felhalmozási bevételek:**
2. TOP\_PLUSZ-3.1.3-23-PT1-2024-00009 Helyi humán fejlesztések Cegléden: 27.359.526 Ft támogatási előleget kaptunk.
3. Ingatlan értékesítésből és lakástörlesztésből származó bevétel:

* ingatlan értékesítés a IV. negyedévben nem volt;
* lakástörlesztés: 2.329.713 Ft.

1. **Néhány bankszámla és pénztár egyenleg 2024.12.31-án:**

|  |  |
| --- | --- |
| Pénztár (Cegléd Város Önkormányzata) | 150.760 Ft |
| Önálló költségvetési elszámolási számla | 169.048.182 Ft |
| Szennyvízcsatorna fejlesztési alap | 10.634.257 Ft |
| Strandfürdő energetikai korszerűsítése TOP\_PLUSZ-2.1.1-21 | 13.320.298 Ft |
| Ceglédi Ipari Park III. ütem TOP\_PLUSZ-1.1.1-21 | 9.355.101 Ft |
| Autista nappali ellátó kialakítása TOP\_PLUSZ-3.3.2-21 | 7.265.760 Ft |
| Belterületi út felújítása (Török Ignác u.) TOP\_PLUSZ-1.2.3-21 | 12.377.775 Ft |
| Gyógyászati épületbővítmény a Termálfürdőben TOP\_PLUSZ-1.1.3-21 | 12.422.500 Ft |
| Helyi humán fejlesztések TOP\_PLUSZ-3.1.3-23 | 1.940.476 Ft |

A feladatok pénzügyi teljesítése során az önkormányzat folyószámlahitel igénybevételével nem élt és nincs nyilvántartott hitelállománya.

**II. Kiadások**

1. **Működési kiadások:**

Az önkormányzat intézményeinekműködtetéséhez, azaz az alapfeladatok ellátásához kapcsolódóan adódtak szállítói tartozások, melyeket pénzügyileg részben rendeztünk. Az önkormányzati szinten realizálódott működési bevételekkel és az IV. negyedévi adóbefizetési kötelezettség teljesítésével, valamint az állami támogatással a vállalt kötelezettségeinket részben teljesítettük.

Gazdasági társaságok működési célú támogatásai az IV. negyedév végéig:

1. Ceglédi Sportcsarnok Kft.: 39.414.952 Ft;
2. Ceglédi TV Közhasznú Nonprofit Kft.: 7.845.743 Ft;
3. Kossuth Művelődési Központ Nonprofit Kft.: 11.469.000 Ft.

Ceglédi Többcélú Kistérségi Társulás állami támogatása: 181.431.995 Ft.

Cegléd Város Roma Nemzetiségi Önkormányzata támogatása: 6.250.030 Ft.

1. **Visszatérítendő és vissza nem térítendő működési és felhalmozási célú támogatások kiadásai:**

Visszatérítendő támogatás:

* Ceglédi Termálfürdő Kft. részére 20.000.000 Ft likviditási problémák kezelésére.

Vissza nem térítendő támogatások:

* Óbudai Egyetemnek 1.352.000 Ft a felsőfokú oktatás önköltségi díjához támogatás;
* Magyar Máltai Szeretetszolgálat tanyagondnoki szolgálat támogatása 1.750.000 Ft;
* Ceglédiek a Ceglédiekért Közalapítványnak 1.000.000 Ft a tűzesettel érintettek támogatásához.

1. **Jelentősebb beruházások és felújítások:**

- Honvédségi lakótelep játszótér játszóeszköz beszerzés 2.401.646 Ft;

- Malom téren 2 db kandeláber közvilágításra való rákötése 1.268.044 Ft;

- Ipari területek közműveinek kiépítése keretén belül csapadékvíz elvezetés kiépítése 16.808.960 Ft, ivóvíz vezeték kiépítése 17.017.926 Ft a Közmű-Alagút Zrt. számlái alapján;

- Trafibox telepítése 6.812.059 Ft;

- City Light vitrin beszerzése 2.578.100 Ft;

- MicroVoks 8 rendszer telepítése, bevezetése 21.032.153 Ft;

- Gubody Park parkrendezési munkálata 12.527.071Ft;

- TOP\_PLUSZ-3.1.3-23 „Helyi humán fejlesztések Cegléden” pályázat keretén belül mobilszínpad felállítása 16.973.550 Ft;

- Szabadság tér 2. szám alatti épület héjazat cseréje, és a fsz. 1. lakás teljes felújítása 15.621.000 Ft;

- Múzeum épületében vizesblokkok és a szennyvízelvezetés felújítása 12.754.050 Ft;

- Közművagyont érintő munkálatok 10.106.421 Ft.

Tisztelt Képviselő-testület!

Kérem, hogy a 2024. IV. negyedévi pénzügyi helyzetről készített beszámolót megtárgyalni szíveskedjenek.

Az előterjesztést a **Pénzügyi Ellenőrző Bizottság** és a **Gazdasági Bizottság** megtárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés keretében**, az 50. § rendelkezései alapján – figyelemmel a KT SZMSZ 44. § c) pontban foglaltakra – **minősített** többségi szavazati arányt igényel.

Cegléd, 2025. január 31.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Elfogadja Cegléd Város Önkormányzatának 2024. IV. negyedévi pénzügyi helyzetéről készített beszámolót.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnalFelelős: Dr. Csáky András polgármester

A határozatot kapja:

1. Pénzügyi Iroda

Láttam:

Dr. Diósgyőri Gitta

címzetes főjegyző